Diari Oficial de la Generalitat Valenciana


Sumari del DOGV 9853, del 21-05-2024 (2024/4590)

RESOLUCIÓ de 13 de maig de 2024, del director general d'Ordenació Educativa i Política Lingüística, per la qual se sotmet al tràmit d'informació i audiència pública el Projecte d'orde de la Conselleria d'Educació, Universitats i Ocupació, per la qual s'aproven les bases reguladores del procediment de subvencions per a donar suport a les proves de certificació de l'acreditació de la competència lingüística de valencià de les universitats valencianes que formen part de la Comissió Interuniversitària d'Estandardització d'Acreditacions de Coneixements de Valencià (CIEACOVA)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/4590


Data del document
:   13-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 13 de maig de 2024, del director general d'Ordenació Educativa i Política Lingüística, per la qual se sotmet al tràmit d'informació i audiència pública el Projecte d'orde de la Conselleria d'Educació, Universitats i Ocupació, per la qual s'aproven les bases reguladores del procediment de subvencions per a donar suport a les proves de certificació de l'acreditació de la competència lingüística de valencià de les universitats valencianes que formen part de la Comissió Interuniversitària d'Estandardització d'Acreditacions de Coneixements de Valencià (CIEACOVA) [2024/4590]  
  
  
De conformitat amb el que es preveu en l'article 43.1.c de la Llei 5/1983, de 30 de desembre, del Consell, i en l'article 133.2 de la Llei 39/2015, d'1 d'octubre, del procediment administratiu comú de les administracions públiques, així com en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
Vist que, d'acord amb l'article 165.1, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, tots els tràmits del procediment d'elaboració de les ordes de bases reguladores de subvencions seran evacuats per la via d'urgència.  
En virtut de les atribucions conferides per l'article 10.i del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i per la Resolució de 10 d'abril de 2024, del conseller d'Educació, Universitats i Ocupació, d'inici del procediment d'elaboració del Projecte d'orde de la Conselleria d'Educació, Universitats i Ocupació, per la qual s'aproven les bases reguladores del procediment de subvencions per a donar suport a les proves de certificació de l'acreditació de la competència lingüística de valencià de les universitats valencianes que formen part de la Comissió Interuniversitària d'Estandardització d'Acreditacions de Coneixements de Valencià (CIEACOVA), resolc:  
  
Sotmetre al tràmit d'informació pública el Projecte d'orde de la Conselleria d'Educació, Universitats i Ocupació, per la qual s'aproven les bases reguladores del procediment de subvencions per a donar suport a les proves de certificació de l'acreditació de la competència lingüística de valencià de les universitats valencianes que formen part de la Comissió Interuniversitària d'Estandardització d'Acreditacions de Coneixements de Valencià (CIEACOVA).  
El termini de presentació d'observacions serà de 10 dies naturals a comptar de l'endemà de la publicació d'esta resolució en el Diari Oficial de la Generalitat Valenciana. El projecte pot consultar-se en el portal de participació ciutadana de la Generalitat GVA Participa, apartat «Legislació col·laborativa», en l'enllaç: https://gvaparticipa.gva.es.  
  
Les al·legacions, els suggeriments i les observacions efectuades per les persones o entitats que es consideren interessades es realitzaran, dins del termini abans esmentat i de manera preferent, a través del portal de participació ciutadana o per escrit a la Direcció General d'Ordenació Educativa i Política Lingüística, i es remetran al Registre general de la Conselleria d'Educació, Universitats i Ocupació. En cas de remetre per escrit, només seran considerades les observacions en les quals el remitent estiga identificat.  
Per a l'adequada interpretació, valoració i, si és el cas, incorporació de les aportacions, estes hauran d'especificar l'article i l'apartat del projecte al qual es referixen, la modificació que es presente i les raons en què se sustenta; podrà, igualment, adjuntar-se una proposta de redacció alternativa.  
  
València, 13 de maig de 2024.- El director general d'Ordenació Educativa i Política Lingüística: Ignacio Martínez Arrúe.